CELEX: 31989R0185
Language: el
Date: 1989-01-26 00:00:00
Title: Κανονισμός (ΕΟΚ) αριθ. 185/89 της Επιτροπής της 26ης Ιανουαρίου 1989 που καταργεί τον κανονισμό (ΕΟΚ) αριθ. 2415/88 σχετικά με την πώληση, στα πλαίσια δημοπρασίας, ορισμένων κρεάτων βοοειδών που κατέχουν ορισμένοι οργανισμοί παρέμβασης και προορίζονται για εξαγωγή

Avis juridique important

|

31989R0185

Κανονισμός (ΕΟΚ) αριθ. 185/89 της Επιτροπής της 26ης Ιανουαρίου 1989 που καταργεί τον κανονισμό (ΕΟΚ) αριθ. 2415/88 σχετικά με την πώληση, στα πλαίσια δημοπρασίας, ορισμένων κρεάτων βοοειδών που κατέχουν ορισμένοι οργανισμοί παρέμβασης και προορίζονται για εξαγωγή  

Επίσημη Εφημερίδα αριθ. L 023 της 27/01/1989 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 185/89 ΤΗΣ ΕΠΙΤΡΟΠΗΣ  της 26ης Ιανουαρίου 1989  που καταργεί τον κανονισμό (ΕΟΚ) αριθ. 2415/88 σχετικά με την πώληση, στα πλαίσια δημοπρασίας, ορισμένων κρεάτων βοοειδών που κατέχουν ορισμένοι οργανισμοί παρέμβασης και προορίζονται για εξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 4132/88 (2), και ιδίως το άρθρο 7 παράγραφος 3,  Εκτιμώντας:  ότι ορισμένες ποσότητες κρεάτων με οστά που καθορίζονται με τον κανονισμό (ΕΟΚ) αριθ. 2415/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2602/88 (4) διατέθηκαν σε δημοπρασία· ότι, λαμβανομένου υπόψη του μεγέθους των ποσοτήτων κρέατος που πωλήθηκαν στα πλαίσια του εν λόγω κανονισμού, θα πρέπει να σταματήσουν οι εν λόγω πωλήσεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος·  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2415/88 καταργείται. Εντούτοις, οι διατάξεις του συνεχίζουν να εφαρμόζονται για τις συμβάσεις που έχουν συναφθεί πριν από την έναρξη της ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιανουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 362 της 30. 12. 1988, σ. 4.  (3) ΕΕ αριθ. L 208 της 2. 8. 1988, σ. 11.  (4) ΕΕ αριθ. L 231 της 20. 8. 1988, σ. 25.